Cha cha cha av Käärijä

«Cha cha cha» er ein song frå 2023 med den finske rapparen Käärijä. Songen vann den finske songtevlinga Uuden Musiikin Kilpailu 2023 og var det finske bidraget til Eurovision Song Contest 2023 i Liverpool i Storbritannia. Der enda han på andreplass, det nest beste resultatet til Finland sidan debuten i 1961.

 Om songen 
«Cha cha cha» er skriven av rapparen Käärijä (Jere Pöyhönen), saman med Johannes Naukkarinen, Aleksi Nurmi og Jukka Sorsa. Käärijä skildra låten som ein «hymne for å gløyme kvardagen». Songen har element av rap, elektropop og metalrock, og Käärijä har sagt at songen er inspirert av favorittbandet Rammstein.

«Cha cha cha» blei plukka ut som eit av sju bidrag til Uuden Musiikin Kilpailu 2023, den finske uttakinga til Eurovision Song Contest. I tevlinga opptredde Käärijä i oppblåsen, grøn bolero, bar mage og skinnbukser. Med på scena hadde han fire cha-cha-cha-dansarar i rosa dansedrakter.

I finalen 25. februar vann «Cha cha cha» ein solid siger hos både dei internasjonale jurygruppene og sjåarane. Songen fekk samla 539 poeng – 387 poeng føre andreplassen, og den største sigersmarginen i tevlinga si historie. Med sigeren blei «Cha cha cha» det finske bidraget til Eurovision Song Contest. I vekene før Eurovision Song Contest var «Cha cha cha» blant favorittane til å vinne tevlinga.

 Eurovision Song Contest 
Finland var trekt til å delta i den fyrste semifinalen av Eurovision Song Contest i Liverpool Arena tysdag 9. mai 2023. Der vann «Cha cha cha» semifinalen og avanserte til finalen laurdag 13. mai. I finalen vann songen telefonavrøystinga klårt, men enda på andreplass samanlagt bak Loreen og songen «Tattoo» frå Sverige. Andreplassen er den nest beste plasseringa til Finland i Eurovision Song Contest, etter sigeren i 2006. 

 Listeplasseringar 
Liste (2023)Høgasteplassering (Ö3 Austria Top 40)7 (ARIA Digital Track Chart)22 (Ultratop 50 Flandern)17 (Tracklisten)32 (Suomen virallinen lista)1Global 200 (Billboard)27 (IFPI Greece, internasjonal musikk)2 (Tónlistinn)2 (Media Forest)5 (IRMA)7 (FIMI)85 (Billboard)2  (LAIPA) 1 (AGATA)1 (Billboard)11 (Single Top 100)13 (RMNZ Hot Singles)9 (VG-lista)3 (AFP)43 (PROMUSICAE)46 (UK Singles Chart)6 (Schweizer Hitparade)8 (Sverigetopplistan)1 (Singles Digitál Top 100)8 (Deutsche offizielle Charts)18

 Kjelder 

Denne artikkelen bygger på «Cha cha cha (Käärijä-sang)» frå , den 5. desember 2023.  

Kategori:Finske Eurovision Song Contest-songar
Kategori:Eurovision Song Contest 2023-songar
Kategori:Finskspråklege Eurovision Song Contest-songar